ایبوریجنل اینڈ ٹورس سٹریٹ آئی لینڈر وائس پر ریفرنڈم

آسٹریلیا کے ووٹروں سے عنقریب ایک ریفرنڈم میں ووٹ دینے کو کہا جائے گا۔ ریفرنڈم میں پوچھا جائے گا کہ آيا آئین میں پارلیمنٹ کے لیے ایک ایبوریجنل اینڈ ٹورس سٹریٹ آئی لینڈر وائس شامل ہونی چاہیے۔ پارلیمنٹ وہ ادارہ ہے جو آسٹریلیا کے قوانین بناتا ہے۔

پارلیمنٹ کے لیے وائس سے کیا مراد ہے؟

وائس سے مراد ایبوریجنل اور ٹورس سٹریٹ آئی لینڈر افراد کے لیے ایک ایسا طریقہ ہے جس سے وہ خود کو متاثر کرنے والے قوانین کے متعلق حکومت کی رہنمائی کریں۔ وائس کو آئین میں شامل کرنے کا مطلب یہ ہو گا کہ وائس کو ایبوریجنل اور ٹورس سٹریٹ آئی لینڈر اقوام کو متاثر کرنے والے معاملات میں حکومت کی رہنمائی کا مستقل کردار حاصل ہو جائے گا۔ پارلیمنٹ کے لیے وائس کی صورت میں ایبوریجنل اور ٹورس سٹریٹ آئی لینڈر اقوام کو یہ موقع ملے گا کہ انہیں آئین میں تسلیم کیا جائے اور ان کی تہذیب کو اور اس کی اہمیت کو تسلیم کیا جائے۔

ایبوریجنل اور ٹورس سٹریٹ آئی لینڈر لوگ پارلیمنٹ کے لیے وائس کا تقاضا کیوں کر رہے ہیں؟

ایبوریجنل اور ٹورس سٹریٹ آئی لینڈر اقوام تقریباً 100 سال سے مطالبہ کر رہی ہیں کہ حکومت انہیں تسلیم کرے۔ ایبوریجنل اور ٹورس سٹریٹ آئی لینڈر اقوام ہی اپنی کمیونٹیوں اور تہذیب کے متعلق سب سے زیادہ علم رکھتی ہیں۔ وہ اپنی کمیونٹیوں کو پیش چیلنجوں کے بہترین حل جانتی ہیں جن سے ایبوریجنل اور ٹورس سٹریٹ آئی لینڈر اقوام کو زیادہ منصفانہ اور مساوی حالات میسّر آئیں۔

پارلیمنٹ کے لیے وائس کیا کرے گی؟

وائس ایبوریجنل اور ٹورس سٹریٹ آئی لینڈر لوگوں کی زندگیوں کو متاثر کرنے والے معاملات میں ان کی صلاح سنے گی تاکہ حکومت ایبوریجنل اور ٹورس سٹریٹ آئی لینڈر اقوام کو متاثر کرنے والے بہتر فیصلے کر سکے۔

پارلیمنٹ کے لیے وائس کی نمائندگی کون کرے گا؟

وائس ہر سٹیٹ اور ٹیریٹری سے تعلق رکھنے والے ایبوریجنل اور ٹورس سٹریٹ آئی لینڈر لوگوں پر مشتمل گروہ ہو گا جس میں دور دراز علاقوں کے نمائندے بھی شامل ہوں گے۔ نمائںدوں کو ایبوریجنل اور ٹورس سٹریٹ آئی لینڈر لوگ اپنے مقامی علاقے میں چنیں گے۔

کیا پارلیمنٹ کے لیے وائس کے متعلق ایبوریجنل اور ٹورس سٹریٹ آئی لینڈر لوگوں سے مشورہ کیا گیا ہے؟

کئی سالوں سے ہزاروں ایبوریجنل اور ٹورس سٹریٹ آئی لینڈر اقوام یہ صلاح دے رہی ہیں کہ وائس کی ضرورت کیوں ہے اور اسے کیسے کام کرنا چاہیے۔ ایبوریجنل اور ٹورس سٹریٹ آئی لینڈر لوگوں کی80% سے زیادہ تعداد پارلیمنٹ کے لیے وائس کے حق میں ہے۔

قانون کے ماہرین کیا کہتے ہیں؟

ینی قانون کے ماہر وکلاء، جن میں فیڈرل حکومت کی نمائندگی کرنے والے وکلاء بھی شامل ہیں، کا کہنا ہے کہ وائس قانونی لحاظ سے مستحکم ہے اور ہمارے نظام حکومت کو بہتر بنائے گی۔

کیا وائس قوانین بنا سکتی ہے؟

نہیں۔ وائس کو قوانین بنانے کا اختیار حاصل نہیں ہو گا۔ یہ صرف ایبوریجنل اور ٹورس سٹریٹ آئی لینڈر اقوام سے تعلق رکھنے والے معاملات میں صلاح دے سکے گی۔

ایبوریجنل اینڈ ٹورس سٹریٹ آئی لینڈر وائس پر ریفرنڈم میں کیا سوال پوچھا جائے گا؟

"ایک مجوّزہ قانون: آئین میں تبدیلی کے ذریعے ایک ایبوریجنل اینڈ ٹورس سٹریٹ آئی لینڈر وائس قائم کر کے آسٹریلیا کی ایبوریجنل اور ٹورس سٹریٹ آئی لینڈر اقوام کو تسلیم کیا جائے۔ کیا آپ اس مجوّزہ تبدیلی کو منظور کرتے ہیں؟"

ریفرنڈم میں ووٹ دینے کا طریقہ کیا ہے؟

ریفرنڈم الیکشن کی طرح ہوتا ہے۔ آپ کو ایک بیلیٹ پیپر دیا جائے گا جس پر مندرجہ بالا سوال لکھا ہو گا اور آپ کو اپنا ووٹ درست شمار کروانے کی غرض سے بیلیٹ پیپر پر انگلش میں ‘YES’ (ہاں) یا ‘NO’ (نہیں) لکھنا ہو گا۔ آپ کے ‘YES’ لکھنے کا مطلب ہے کہ آپ اس سے متفق ہیں کہ ایبوریجنل اور ٹورس سٹریٹ آئی لینڈر اقوام کو براہ راست متاثر کرنے والے معاملات میں انہیں رائے دینے کا موقع حاصل ہونا چاہیے۔

اگر لوگوں کی اکثریت YES (ہاں) ووٹ دے تو کیا ہو گا؟

اگر لوگوں کی اکثریت وائس کے لیے Yes ووٹ دے تو حکومت وائس کی ساخت طے کرنے کے لیے ایبوریجنل اور ٹورس سٹریٹ آئی لینڈر اقوام سے مشاورت کرے گی اور وائس کے قیام کے لیے متعلقہ قوانین منظور کرے گی۔

اگر لوگوں کی اکثریت NO (نہیں) ووٹ دے تو کیا ہو گا؟

اگر لوگوں کی اکثریت ‘No’ ووٹ دے تو کچھ نہیں بدلے گا۔ ایبوریجنل اور ٹورس سٹریٹ آئی لینڈر لوگوں کو پیش مسائل جاری رہیں گے۔ ‘No’ ووٹ دینے کے مطلب ہے کہ آپ نے وائس کو ردّ کرنے کے لیے نہیں ووٹ دیا ہے؛ اس ریفرنڈم میں ایبوریجنل اور ٹورس سٹریٹ آئی لینڈر اقوام کی حمایت کا کوئی متبادل طریقہ مہیا نہیں ہے۔

مجھے مزید معلومات کہاں سے مل سکتی ہیں؟

A qr code on a white background

Description automatically generated

**مزید معلومات**

www.lwb.org.au